**Turistička zajednica Grada Crikvenice,** 51260 Crikvenica, Trg Stjepana Radića 1c, OIB: 78748346087, koju zastupa Marijana Biondić, direktorica Turističkog ureda TZG Crikvenice s jedne strane (dalje u tekstu: TZG Crikvenice)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_, OIB \_\_\_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_\_\_, (dalje u tekstu: Korisnik)

zaključili su dana \_\_.\_\_. 2018. godine

**UGOVOR O SUFINANCIRANJU**

**broj xx-2018**

**Članak 1.**

1.1. Predmet ovog ugovora je reguliranje međusobnih odnosa ugovornih strana s osnova sufinanciranja projekta **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_ termina)**, sukladno Javnom pozivu za prijavu projekata za financijsku potporu u okviru sredstava Plana i programa rada TZG Crikvenice za 2018. godinu i Prijavi projekta od \_\_.\_\_.2017. godine, a na temelju Odluke Turističkog vijeća TZG-a Crikvenice s \_\_. sjednice održane dana \_\_. \_\_ 2017. godine.

**Članak 2.**

2.1. Realizacija projekta **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** predviđena je na području Grada Crikvenice u sljedećim terminima:

2.2. TZG Crikvenice se obvezuje sufinancirati projekt iz članka 1.1. ovog Ugovora u ukupnom iznosu od **=\_\_.\_\_\_\_\_\_\_\_\_\_\_\_,\_\_ kn (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna)**.

**Članak 3.**

3.1. Korisnik se obvezuje koristiti sredstva iz članka 2.2. ovog Ugovora **isključivo u svrhu provedbe projekata iz članka 1.1. ovog Ugovora**, sukladno kriterijima iz Javnog poziva za prijavu projekata za financijsku potporu u okviru sredstava Plana i programa rada TZG Crikvenice za 2018. godinu.

3.2. Korisnik se obvezuje u svakom trenutku omogućiti TZG-u Crikvenice nadzor nad namjenskim korištenjem odobrenih sredstava, u koju svrhu TZG Crikvenice, između ostalog, ima pravo izvršiti uvid na licu mjesta i uvid u kompletnu dokumentaciju, i to za cijelo vrijeme trajanja (realizacije) projekta iz članka 1.1. ovog Ugovora.

3.3. U svrhu utvrđenja namjenskog korištenja sredstava, Korisnik se obvezuje, u roku 30 dana po realizaciji projekata, TZG-u Crikvenice dostaviti izvještaj o provedenom projektu, uz opis realiziranih stavki iz Prijave projekta koja čini sastavni dio ovog Ugovora, zajedno s popratnom foto-dokumentacijom, financijski pregled realizacije projekta, preslike ugovora i računa kojima se potkrepljuju cjelokupno nastali troškovi projekta.

3.4. Korisnik daje izričitu suglasnost da se TZG Crikvenice ima pravo koristiti dokumentacijom iz članka 3.3. ovog Ugovora u svojim izvješćima, prezentacijama i publikacijama.

**Članak 4.**

4.1. TZG Crikvenice se obvezuje izvršiti isplatu odobrenog iznosa sufinanciranja iz članka 1.1. ovog Ugovora, u roku od 30 dana po primitku Izvještaja o realiziranom projektu od strane Korisnika te nakon što isti odobri (odnosno nakon što se uvjeri da su utrošena sredstva korištena sukladno namjeni). Isplata će se izvršiti na žiro račun Korisnika, IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 5.**

5.1. U slučaju da visina stvarno utrošenih sredstava na temelju dostavljenih računa od strane Korisnika bude niža od iznosa odobrene potpore, odnosno ukoliko Korisnik ne može u potpunosti opravdati rashode za odobreni iznos sredstava sufinanciranja vjerodostojnim ispravama, TZG Crikvenice će isplatiti samo onaj iznos sredstava iz članka 2.2. ovog Ugovora koji odgovara stvarno utrošenim, odnosno ispravama opravdanim iznosima.

5.2. U slučaju da se po Izvještaju o realiziranom projektu i i popratnoj dokumentaciji utvrdi da su uplaćena sredstva sufinanciranja ostala neutrošena, Korisnik je dužan izvršiti povrat istih, i to na žiro račun TZG Crikvenice, otvoren kod Erste & Steiermarkische Bank d.d., broj računa: HR7224020061100111622, u roku 30 dana od dana kada se utvrdi da su sredstva neutrošena.

5.3. U slučaju da se po Izvještaju o reliziranom projektu i popratnoj dokumentaciji utvrdi da odobrena i uplaćena sredstva sufinanciranja nisu korištena namjenski, tada je Korisnik dužan izvršiti povrat cjelokupnog uplaćenog iznosa na ime sufinanciranja, i to na žiro račun TZG Crikvenice, otvoren kod Erste & Steiermarkische Bank d.d., broj računa: HR7224020061100111622, u roku 30 dana od dana kada se utvrdi da su sredstva iskorištena protivno izričito ugovorenoj namjeni. Pored navedenoga, TZG Crikvenice zadržava pravo na naknadu štete.

**Članak 6.**

6.1. Odgovornost za pripremu, organizaciju i provedbu projekata (prijava javnog skupa, ZAMP i sl.) iz članka 1.1. ovog Ugovora u cijelosti preuzima Korisnik.

6.2. Korisnik se obvezuje pravodobno obavijestiti TZG Crikvenice o eventualnim objektivnim smetnjama, kao i nastalim promjenama tijekom realizacije projekata iz članka 1.1. ovog Ugovora.

**Članak 7.**

7.1. Prilikom svih javnih predstavljanja projekata iz članka 1.1. ovog Ugovora (mediji, javni nastupi i ostali oblici komunikacije s javnošću), Korisnik se obvezuje istaknuti puni naziv i logotip TZG Crikvenice kao donatora financijske potpore.

7.2. Korisnik ni u kojem slučaju ne smije koristiti naziv i logotip TZG Crikvenice na način koji je protivan članku 7.1. ovog Ugovora.

**Članak 8.**

8.1. Korisnik daje izričitu suglasnost da TZG Crikvenice slobodno koristi podatke o projektima iz članka 1.1. ovog Ugovora u javnim nastupima, promocijama, tiskanim i digitalnim publikacijama i dr.

**Članak 9.**

9.1. Ugovorne strane su suglasne da TZG Crikvenice može jednostrano otkazati Ugovor, bez obveze sufinanciranja projekata, iz sljedećih razloga:

* ako Korisnik prestane postojati iz zakonom predviđenih razloga,
* ako Korisnik ne izvršava ili prestane izvršavati poslove pripreme, organizacije i provedbe projekta iz članka 1.1. ovog Ugovora,
* ako Korisnik ne koristi sredstva sukladno namjeni iz članka 3.1. ovog Ugovora,
* ako Korisnik ne omogući nadzor sukladno članku 3.2. ovog Ugovora,
* ako Korisnik ne postupa sukladno članku 3.3. ovog Ugovora,
* ako Korisnik postupa suprotno članku 7.1. i članku 7.2. ovog Ugovora.

9.2. U slučaju iz članka 9.1. ovog Ugovora, Ugovor se smatra otkazanim danom predaje otkaznog pisma na poštu (preporučeno na adresu sjedišta Korisnika).

9.3. U slučaju otkaza Ugovora, TZG Crikvenice zadržava pravo povrata svih uplaćenih iznosa na ime sufinanciranja, kao i pravo na naknadu štete.

**Članak 10.**

10.1. Ugovorne strane čine mjerodavnim za međusobne odnose samo ono što je sadržano u ovom Ugovoru.

10.2. Ugovorne strane čine neospornim da usmena utanačenja koja nisu u skladu s odredbama ovog Ugovora ili su u suprotnosti s istim nisu mjerodavna za međusobne odnose, osim ako nisu sačinjena u pisanoj formi i, po svima, potpisana u obliku aneksa ovog Ugovora.

10.3. Za sve ono što nije regulirano odredbama ovog Ugovora, a relevantno je za međusobne odnose ugovornih strana imaju se na odgovarajući način primijeniti pozitivni propisi Republike Hrvatske.

10.4. Sva međusobna sporna pitanja koja bi mogla nastati glede tumačenja ovog Ugovora ili njegove primjene, ugovorne strane će, prvenstveno, pokušati riješiti na sporazuman i dogovoran način.

10.5. U slučaju da ugovorne strane ne uspiju riješiti spor na način opisan u članku 10.4. ovog Ugovora, rješavanje istog povjerit će nadležnom sudu u Rijeci.

**Članak 11.**

11.1. Sastavni dio ovog Ugovora čine: Javni poziv za prijavu projekata za financijsku potporu u okviru sredstava Plana i programa rada TZG Crikvenice za 2018. godinu (Prilog 1) i prijava projekta (Prilog 2).

**Članak 12.**

12.1. Ugovorne strane suglasno potvrđuju da razumiju sva prava i obveze proizašle iz ovog Ugovora te ga u znak prihvata vlastoručno potpisuju.

**Članak 13.**

13.1. Ovaj Ugovor je sačinjen u 3 (tri) primjerka, od kojih TZG Crikvenice zadržava 2 (dva), a Korisnik 1 (jedan) primjerak.

Ur. broj: \_\_\_\_\_\_\_\_\_\_\_\_\_\_\_\_.

Crikvenica, \_\_.\_\_.2018.

Za TZG Crikvenice: Za Korisnika:

Direktorica \_\_\_\_\_\_\_\_\_\_\_\_\_

Marijana Biondić, dipl. oec. \_\_\_\_\_\_\_\_\_\_\_\_\_